# Metadona

La metadona és un opioide sintètic que s'utilitza per al dolor crònic i també per l'addicció a l'heroïna i als opioides (teràpia de substitució d'opioides). Receptat per a ús diari, el medicament alleuja els desitjos i elimina els símptomes d'abstinència. El tractament de l'abstinència amb metadona es pot fer en menys d'un mes, però l'habitual és fer-ho gradualment durant un període més llarg, o simplement mantenir-se durant la resta de la vida del pacient. Tot i que una dosi única té un efecte ràpid, l'efecte màxim pot trigar fins a cinc dies d'ús. Després d'un ús a llarg termini, en persones amb funció hepàtica normal, els efectes duren de 8 a 36 hores. La metadona sol ser presa per via oral i rarament per injecció en un múscul o vena.
Els efectes secundaris són similars als d'altres opioides. Sovint inclouen marejos, somnolència, vòmits i sudoració.
En l'actualitat es comercialitza mundialment en forma de càpsules o en forma liquida.
Va ser desenvolupat a Alemanya el 1937. En la seva curta història ha transitat de fàrmac indesitjable a fàrmac providencial gràcies a les polítiques governamentals i el suport dels terapeutes i companyies farmacèutiques que la produeixen.

## Administració

La metadona se subministra principalment per via oral, encara que també pot ser injectada endovenosa i intramuscular. Administrada oralment, actua entre els 30 i els 35 minuts després de la seva ingestió. Els seus efectes principals duren entre 18 i 24 hores, encara que alguns poden durar fins a 36. És un agonista amb propietats farmacològiques qualitativament similars a les de la morfina. Quan arriba al cervell ocupa bàsicament els receptors mu i pel NMDA.

## Efectes

La metadona produeix una contracció de les pupil·les (miosi), depressió respiratòria, bradicàrdia, relaxació muscular, alliberament de l'hormona antidiürètica, restrenyiment, augment de la temperatura corporal i de la concentració de glucosa a la sang. També s'han confirmat modificacions similars a les generades durant el son en proves d'electroencefalograma.
Utilitzada durant llargs períodes pot provocar augment de pes i entumiment. Els seus efectes persisteixen després de l'ús repetit, de fet la miosi i la depressió respiratòria s'aprecien per més de 24 hores després d'una dosi única. No s'han detectat alteracions genètiques degudes a l'ús de metadona, però igual que en el cas de l'heroïna i la morfina, els fills de dones que en consumeixen sovint durant l'embaràs solen néixer amb baix pes i presenten manifestacions abstinenciales. Té la característica distintiva, que per la seva acció més prolongada, pot ser utilitzada en el tractament de la síndrome d'abstinència per opioides.

## Història

De manera insistent, però falsa, una llegenda urbana afirma que el terme "Dolfin" es va encunyar pels seus creadors en homenatge a Adolf Hitler. Fins i tot s'ha arribat a afirmar que la seva denominació original va ser "Adolfina", "adolofina" o "dolfamina". L'afirmació encara es presenta com a fet per la literatura de l'Església de la Cienciologia i va ser repetida per l'actor Tom Cruise en una entrevista a Entertainment Weekly (2005). No obstant això, com la revista indicava, no és veritat: el nom "Dolofina" va ser, en efecte, creat després de la guerra per la secció americana d'Eli Lilly, i el terme en l'entorn "Adolfina" (mai va ser un nom real d'un medicament) va aparèixer als Estats Units a principis dels 70. Dolfin prové realment del terme alemany Dolphium. El nom deriva del terme llatí dolor (tal qual en català) i finis, que significa "fi" (conjuntament, "fi del dolor").

## Referències

* 1 2 3 4 5 6 7 «Methadone Hydrochloride». The American Society of Health-System Pharmacists. Arxivat de l'original el 23 December 2015. [Consulta: 22 desembre 2015].
* ↑ «Use of methadone». The Western Journal of Medicine, vol. 172, 1, 1-2000, pàg. 43–46. DOI: 10.1136/ewjm.172.1.43. PMC: 1070723. PMID: 10695444.
* ↑ «Overdose Prevention Through Medical Treatment of Opioid Use Disorders». Annals of Internal Medicine, vol. 169, 3, 8-2018, pàg. 190–192. DOI: 10.7326/M18-1397. PMID: 29913514.
* ↑ Joseph H, Stancliff S, Langrod J. Methadone maintenance treatment (MMT): a review of historical and clinical issues. The Mount Sinai Journal of Medicine, New York. 2000 Oct–Nov;67(5–6):347–364. PMID: 11064485.
* ↑ «Keeping patients safe from methadone overdoses». P & T, vol. 36, 8, 8-2011, pàg. 462–466. PMC: 3171821. PMID: 21935293.
* ↑ «Methadone treatment for pain states». American Family Physician, vol. 71, 7, 4-2005, pàg. 1353–1358. PMID: 15832538.
* ↑ «Methadone». The Substance Abuse and Mental Health Services Administration, 16-06-2015. [Consulta: 14 octubre 2020].